PMIndiaData/PMIndiaSum huggingface dataset:
મંત્રીમંડળે ગ્રામીણ વિકાસ અને ગરીબી નાબૂદીના ક્ષેત્રમાં ભારત અને મોરેશિયસ વચ્ચે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને મોરેશિયસ વચ્ચે સમજૂતીકરાર (એમઓયુ)ને મંજૂરી આપી છે. આ એમઓયુ ગ્રામીણ વિકાસના ક્ષેત્રમાં રાષ્ટ્રીય વિકાસ એકમ, મોરેશિયસ પ્રજાસત્તાકના પ્રધાનમંત્રી કાર્યાલય અને ભારતીય પ્રજાસત્તાકના ગ્રામીણ વિકાસ મંત્રાલય વચ્ચે સહકાર માટે માળખું સ્થાપિત કરવામાં મદદ કરશે. એમઓયુ ગ્રામીણ વિકાસના ક્ષેત્રમાં સહકારને પ્રોત્સાહન આપશે તથા બંને દેશો વચ્ચે સમાનતા અને પારસ્પરિક લાભના ધોરણે ક્ષમતાનું નિર્માણ કરશે. એમઓયુ અંતર્ગત ગ્રામીણ વિકાસ પર સંયુક્ત સમિતિની સ્થાપના થશે, જે પારસ્પરિક સંમત તારીખો પર બંને દેશોમાં વારાફરતી બેઠકો યોજશે. એમઓયુ તેના પર સહી થવાની તારીખથી અમલમાં આવશે. ભારત અને મોરેશિયસ બંને દેશો ટેકનિકલ સહકાર સ્થાપિત કરવા માટે યોગ્ય રીતે સંકલન સાધવા અને સુલભતા ઊભી કરવા માટે સંમત થયા છે, જેમાં આ એમઓયુના ઉદ્દેશોને પૂર્ણ કરવામાં સહાય કરી શકે તેવી ભારતીય નિષ્ણાત સંસ્થાઓની સુલભતા, ગ્રામીણ વિકાસના ક્ષેત્રમાં પ્રસ્તુત માહિતી અને દસ્તાવેજોનું આદાનપ્રદાન સામેલ છે. માહિતી અને દસ્તાવેજોના આદાનપ્રદાનમાં વૈજ્ઞાનિક અને ટેકનિકલ માહિતી, ગ્રામીણ વિકાસને વેગ આપવા નીતિઓ અને સહાયક સ્વીકાર્ય પગલાં, પારસ્પરિક હિતના મુદ્દાઓ પર પ્રસ્તુત માહિતીઓના આદાનપ્રદાન દ્વારા સહકાર, અનુભવની વહેંચણીને પ્રોત્સાહન આપવા વિવિધ કાર્યક્રમો પર આદાનપ્રદાન મુલાકાતો હાથ ધરવી, મોરેશિયસમાં ચોક્કસ ક્ષેત્ર સંબંધિત તાલીમ અને જરૂરિયાત પ્રમાણે યોજનાઓ મારફતે ભારતમાં પ્રતિષ્ઠિત સંસ્થાઓમાં તાલીમ મારફતે તેમની માનવ સંસાધન ક્ષમતાને મજબૂત કરવા સહયોગ તથા આધુનિક ટેકનોલોજી, અત્યાધુનિક ઉપકરણ અને સામગ્રીઓ, અને શ્રેષ્ઠ કાર્યપદ્ધતિઓની વહેંચણી સામેલ છે. પૃષ્ઠભૂમિઃ છેલ્લા થોડા સમયથી ગ્રામીણ વિકાસ અને ગરીબી નાબૂદીના ક્ષેત્રમાં ભારત અને મોરેશિયસ વચ્ચે દ્વિપક્ષીય સહકાર માટે સંસ્થાગત ગોઠવણ ઊભી કરવા વિચારણા ચાલી રહી હતી. બંને દેશોની વસતિનો મોટો ભાગ ગ્રામીણ વિસ્તારોમાં રહે છે તથા પોતાની આજીવિકા માટે મુખ્યત્વે કૃષિ અને તેની આનુષંગિક પ્રવૃત્તિઓ પર નિર્ભર છે. ગ્રામીણ વિકાસ મંત્રાલય દેશના ગ્રામીણ વિસ્તારોની વિકાસલક્ષી વ્યૂહરચનામાં મહત્ત્વપૂર્ણ ભૂમિકા ભજવે છે.
પ્રધાનમંત્રીએ ગુરુ ગોવિંદ સિંઘજીને 350માં પ્રકાશ પર્વ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ 10માં શીખ ગુરુ ગોવિંદ સિંઘનાં 350માં પ્રકાશ પર્વ પર શ્રદ્ધાજંલિ અર્પણ કરી હતી. પ્રધાનમંત્રીએ કહ્યું હતું કે, “આપણે 350માં પ્રકાશ પર્વની ઉજવણી કરી રહ્યાં હોવાથી હું શ્રી ગુરુ ગોવિંદ સિંઘને શત શત વંદન કરું છું. તેઓ અસાધારણ સાહસ અને શાણપણનું મૂર્ત સ્વરૂપ હતું. તેમનાં સાહસિક કાર્યો અને ઉદાત્ત વિચારો પેઢીઓથી લોકોને પ્રેરિત કરે છે. શ્રી ગુરુ ગોવિંદ સિંઘજી સમાનતાની તાકાતમાં શ્રદ્ધા ધરાવતાં હતાં. તેમણે સામાજિક ભેદભાવનાં તમામ સ્વરૂપોનો વિરોધ કર્યો હતો અને તેઓ તેમનાં ન્યાય અને પ્રામાણિકતાનાં ગુણથી પૂજાય છે.”
વરિષ્ઠ પેન્શન બીમા યોજના – 2017

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે વરિષ્ઠ પેન્શન બીમા યોજના 2017 (વીપીબીવાય 2017) શરુ કરવાની કાર્યોત્તર મંજૂરી આપી છે. તે નાણાકીય સર્વસમાવેશકતા અને સામાજિક સુરક્ષા માટે સરકારની પ્રતિબદ્ધતાનો ભાગ છે. યોજનાનો અમલ ચાલુ નાણાકીય વર્ષ દરમિયાન વૃદ્ધાવસ્થા દરમિયાન સામાજિક સુરક્ષા પ્રદાન કરવા લાઇફ ઇન્સ્યોરન્સ કોર્પોરેશન ઓફ ઇન્ડિયા (એલઆઇસી) મારફતે થશે, જે 60 વર્ષ કે તેનાથી વધારે વય ધરાવતી વ્યક્તિઓની વ્યાજની આવકનું ભવિષ્યમાં બજારની અનિશ્ચિત સ્થિતિના કારણે થતા સંભવિત ઘટાડા સામે સંરક્ષણ કરશે. યોજના 10 વર્ષ માટે વાર્ષિક 8 ટકાના નિશ્ચિત દરે પેન્શન પ્રદાન કરશે, જેમાં માસિક/ત્રિમાસિક/અર્ધવાર્ષિક અને વાર્ષિક ધોરણે પેન્શન મેળવવાના વિકલ્પ ખુલ્લા રહેશે. વળતરનો તફાવત એટલે કે એલઆઈસી દ્વારા પ્રાપ્ત રીટર્ન અને વર્ષે 8 ટકાના નિશ્ચિત દર વચ્ચેનો તફાવત ભારત સરકાર વાર્ષિક ધોરણે સબસિડી સ્વરૂપે વહન કરશે. વીપીબીવાય-2017 શરૂઆત થયેથી એક વર્ષના ગાળા માટે સબસ્ક્રિપ્શન માટે ખુલ્લી મુકવાની યોજના છે.
પ્રધાનમંત્રીએ મણિપુરના રાજ્યપાલ શ્રી સૈયદ અહમદના નિધન પર શોક વ્યકત કર્યો

પ્રધાનમંત્રી શ્રી નરેન્દ્ર મોદીએ મણિપુરના રાજ્યપાલ શ્રી સૈયદ અહમદના નિધન પર ઊંડો શોક વ્યકત કર્યો છે. પ્રધાનમંત્રીએ પોતાના સંદેશમાં કહ્યું કે, “શ્રી સૈયદ અહમદ એક અનુભવી નેતા હતા. પોતાના લાંબા રાજનીતિક જીવનમાં તેમણે ઘણા મહત્વપૂર્ણ પદો પર કાર્ય કર્યું. તેમના નિધનથી ભારે દુઃખ થયું છે. ઈશ્વર તેમની આત્માને શાંતિ આપે.”
વિયેતનામનાં રાષ્ટ્રપતિની ભારતની રાજકિય મુલાકાત દરમિયાન થયેલા સમજૂતીકરારો (એમઓયુ)/સંધીઓની યાદી (03 માર્ચ, 2018)

1 આર્થિક અને વેપાર સહકાર પર સમજૂતીકરાર (એમઓયુ). એમઓયુનો ઉદ્દેશ આર્થિક અને વેપારી સંબંધોને વધુ ગાઢ બનાવવા માળખું સ્થાપિત કરવાનો છે. શ્રીમતી સુષ્મા સ્વરાજ, માનનીય વિદેશમંત્રી મહામહિમ શ્રી ચન તુઆન આન્હ, મંત્રી, ઉદ્યોગ અને વેપાર મંત્રાલય 2 ભારતીય કૃષિ સંશોધન પરિષદ (આઇસીએઆર) અને વિયેતનામનાં કૃષિ અને ગ્રામીણ વિકાસ મંત્રાલય વચ્ચે 2018-2022 માટે કાર્યયોજના. આ કાર્યયોજનાનો ઉદ્દેશ કૃષિ અને આનુષંગિક ક્ષેત્રોમાં ટેકનિકલ નિષ્ણાતોની મુલાકાતનાં આદાન-પ્રદાન અને ટેકનોલોજીનાં હસ્તાંતરણમાં સહકારને પ્રોત્સાહન આપવાનો છે શ્રીમતી સુષ્મા સ્વરાજ, માનનીય વિદેશ મંત્રી મહામહિમ શ્રી ન્ગુયાન શુઆન ક્યુન્ગ,મત્રી, કૃષિ અને ગ્રામીણ વિકાસ મંત્રાલય 3 ભારતનાં વૈશ્વિક પરમાણુ ઊર્જા ભાગીદારી કેન્દ્ર (જીસીએનઇપી) અને વિયેતનામ પરમાણુ ઊર્જા સંસ્થા (વીઆઇએનએટીઓએમ) વચ્ચે સહકાર વધારવા સમજૂતીકરાર (એમઓયુ) આ એમઓયુનો ઉદ્દેશ શાંતિપૂર્ણ ઉદ્દેશો માટે પરમાણુ ઊર્જામાં ટેકનિકલ સહકારને વધારે ગાઢ બનાવવાનો છે. શ્રી શેખર બાસુ, સચિવ, પરમાણુ ઊર્જા વિભાગ મહામહિમ શ્રી દાગ દિન્હ ક્વેય, નાયબ વિદેશ મંત્રી
રશિયા યાત્રા પૂર્વે પ્રધાનમંત્રીનું વક્તવ્ય

આજથી મારી રશિયા યાત્રા શરુ થશે. અમારી સરકારનું ગઠન થયા બાદ આ મેરી પહેલી દ્વિપક્ષીય યાત્રા છે. હું મારી આ યાત્રાના પરિણામો પ્રત્યે ખુબ આશાવાદી છું. ઈતિહાસ, ભારત અને રશિયાના દસકાના ઘનિષ્ઠ સંબંધોનો સાક્ષી છે. રશિયા દુનિયામાં ભારતનાં સૌથી મુલ્યવાન મિત્ર દેશોમાંથી એક છે. મારા મનમાં વર્ષ 2001ની યાદો તાજી થઇ રહી છે. મે ગજરાતના મુખ્યમંત્રીનો કાર્યભાર ગ્રહણ કર્યો જ હતો અને મને અટલજી સાથે રશિયા જવાનો મોકો મળ્યો હતો. સંભવત: આ ભારત-રશિયાના શરૂઆતી શિખર સંમેલનોમાંથી એક હતું. આ પરંપરા આજે પણ નિરંતર ચાલુ છે. મારી યાત્રાથી ભારત અને રશિયા વચ્ચે આર્થિક, ઉર્જા તેમજ સુરક્ષા ક્ષેત્રોમાં સહયોગ વધુ ઊંડો થશે. અમે અન્ય ક્ષેત્રોની સાથે સાથે વિજ્ઞાન તેમજ પ્રૌદ્યોગિકી તથા ખનન ક્ષેત્રોમાં સહયોગ વધારવા માંગીએ છીએ. ભારત અને રશિયા ન માત્ર બંને દેશોના, પરંતુ વિશ્વના લાભ માટે પોતાના વેપાર સંબંધોને વધુ આગળ વધારી શકે છે. આ યાત્રા રશિયાના રાષ્ટ્રપતિ પુતિન સાથે વ્યાપક વિચાર-વિમર્શની સાક્ષી હશે. રશિયાના વ્યવસાયિકોને ભારતમાં રોકાણ માટે આમંત્રિત કરવા માટે તેમની સાથે વાતચીત કરવામાં આવશે. હું ‘ભારતના મિત્ર એટલે કે ફ્રેન્ડ ઓફ ઇન્ડિયા’ કાર્યક્રમમાં પણ હાજરી આપીશ. મને પૂરો વિશ્વાસ છે કે બંને દેશોના લોકો વચ્ચે પહેલાથી મજબુત સંબંધોને મારી આ યાત્રા મહદઅંશે આગળ લઇ જશે.
પ્રધાનમંત્રીએ પશ્ચિમ બંગાળના મુખ્યમંત્રી સાથે રાજ્યના કેટલાક વિસ્તારોમાં પૂરની સ્થિતિ અંગે વાત કરી

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના મુખ્યમંત્રી સુશ્રી મમતા બેનર્જી સાથે રાજ્યના કેટલાક વિસ્તારોમાં ડેમમાંથી પાણી છોડવાના કારણે સર્જાયેલી પૂરની સ્થિતિ અંગે વાત કરી હતી. પ્રધાનમંત્રીએ પરિસ્થિતિને હળવી કરવામાં મદદ માટે કેન્દ્ર તરફથી તમામ સંભવિત સહાયની ખાતરી પણ આપી હતી. પ્રધાનમંત્રી કાર્યાલયના એક ટ્વિટમાં કહેવામાં આવ્યું છે કે, "
પ્રધાનમંત્રી રાંચીમાં જન આરોગ્ય યોજનાનો શુભારંભ કરશે, સિક્કિમમાં પેકયોંગ એરપોર્ટનું ઉદઘાટન કરશે

પ્રધાનમંત્રી શ્રી નરેન્દ્ર મોદી 23 સપ્ટેમ્બર, 2018નાં રોજ ઝારખંડનાં રાંચીમાં પ્રધાનમંત્રી જન આરોગ્ય યોજના (પીએમજેએવાય)નો શુભારંભ કરશે. આ યોજના હેઠળ 10 કરોડથી વધારે કુટુંબોને દર વર્ષે રૂ. 5 લાખનાં મૂલ્યનો આરોગ્ય વીમો પ્રદાન કરવામાં આવશે. પ્રધાનમંત્રી પીએમજેએવાય પર એક પ્રદર્શનની મુલાકાત લેશે. તેઓ લાભાર્થીની ઓળખ અને ઇ-કાર્ડ બનાવવા જેવી કાર્યવાહીના સાક્ષી પણ જોશે. સાથે-સાથે પ્રધાનમંત્રી ચાઇબાસા અને કોડેર્માં મેડિકલ કોલેજનો શિલાન્યાસ કરશે. તેઓ સિક્કિમનાં ગંગટોક માટે રવાના થતાં અગાઉ 10 હેલ્થ એન્ડ વેલનેસ સેન્ટરનું ઉદઘાટન કરશે. પ્રધાનમંત્રી 24 સપ્ટેમ્બરનાં રોજ પેકયોંગ એરપોર્ટનું ઉદઘાટન કરશે, જે સિક્કિમને દેશનાં ઉડ્ડયન નકશા પર લાવશે. એરપોર્ટ હિમાલયની પર્વતમાળામાં સ્થિત રાજ્યને જોડાણમાં મોટું પ્રદાન આપશે અને પ્રવાસનને પણ વેગ આપશે. પ્રધાનમંત્રી પેકયોંગ એરપોર્ટ પર આવશે, જ્યાં તો એરપોર્ટ અને ટર્મિનલ બિલ્ડિંગ વિશે જાણકારી આપશે. તેઓ પેકયોંગ એરપોર્ટની તકતીનું અનાવરણ કરશે. પછી તેઓ જનસભાને સંબોધિત કરશે.
કેન્દ્રીય મંત્રીમંડળે ભારત અને તજાકિસ્તાન વચ્ચે આવક પર કરવેરાના સંદર્ભે બમણા કરવેરા દૂર કરવા અને નાણાંકીય કરચોરી અટકાવવા માટેની સમજૂતીમાં  સુધારાના પ્રોટોકોલ (રાજદ્વારી શિષ્ટાચાર)ને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભારત અને તજાકિસ્તાન વચ્ચે આવક પર કરવેરાના સંદર્ભે બમણા કરવેરા દૂર કરવા અને નાણાંકીય કરચોરી અટકાવવા માટેની સમજૂતીમાં સુધારાના પ્રોટોકોલ (રાજદ્વારી શિષ્ટાચાર)ને મંજૂરી આપી છે. પ્રોટોકોલ અમલમાં આવ્યા બાદ, ડબલ ટેક્સેશન એવોઇડન્સ એગ્રીમેન્ટ – ડીટીએએ હેઠળ કરવેરા સિવાયના હેતુઓ માટે કાયદાને અમલી બનાવતી અન્ય એજન્સીઓ સાથે માહિતીનું આદાન-પ્રદાન કરી શકાશે.
પ્રધાનમંત્રીએ મુખ્યમંત્રીઓ અને મુખ્ય ન્યાયાધિશોના સંયુક્ત સંમેલનને સંબોધિત કર્યું

પ્રધાનમંત્રી શ્રી નરેન્દ્ર મોદીએ આજે (24-4-2016) નવી દિલ્હીમાં મુખ્યમંત્રીઓ અને મુખ્ય ન્યાયાધિશોના સંયુક્ત સંમેલનને સંબોધ્યું. પ્રધાનમંત્રીએ ન્યાયપાલિકામાં સામાન્ય માણસના ઉચ્ચ સ્તરના વિશ્વાસનો ઉલ્લેખ કર્યો. પ્રધાનમંત્રીએ ભારતના મુખ્ય ન્યાયાધીશના ભાષણનો ઉલ્લેખ કરતા જણાવ્યું કે દેશના વિભિન્ન ન્યાયાલયોમાં મોટી સંખ્યામાં પડતર કેસો છે, તે અંગેની મુખ્ય ન્યાયાધીશની ચિંતાને તેઓ સમજે છે. તેમણે કહ્યું કે આ બાબતમાં આગળ વધતાં તેમને આશા છે કે સરકાર અને ન્યાયપાલિકા આ મુદ્દાઓનું સમાધાન શોધવા સાથે મળીને કાર્ય કરી શકે છે. પ્રધાનમંત્રીએ કાયદાના પુસ્તકમાં જૂના કાયદાને દૂર કરવા માટે સરકાર દ્વારા કરાયેલા પ્રયાસો પર પણ ભાર આપ્યો.
પ્રધાનમંત્રીએ જન ધન યોજનાની ત્રીજી વર્ષગાંઠ પર તમામ લાભાર્થીઓને અભિનંદન આપ્યા

પ્રધાનમંત્રી શ્રી નરેન્દ્ર મોદીએ જન ધન યોજનાના ત્રણ વર્ષ પૂર્ણ થવા બદલ આ ઐતિહાસિક નાણાકીય સર્વસમાવેશક પહેલના તમામ લાભાર્થીઓને અભિનંદન આપ્યા છે. પ્રધાનમંત્રીએ કહ્યું હતું કે, “આજે જન ધન યોજનાને ત્રણ વર્ષ પૂર્ણ થયા છે. હું આ પહેલનો લાભ મેળવનાર કરોડો લોકો, ખાસ કરીને ગરીબોને અભિનંદન આપું છું. જન ધન ક્રાંતિ ગરીબો, વંચિતો અને પછાત વર્ગને નાણાકીય મુખ્ય પ્રવાહમાં લાવવાની ઐતિહાસિક પહેલ છે. જન ધન યોજના, સામાજિક સુરક્ષા યોજનાઓ, મુદ્રા અને સ્ટેન્ડ-અપ ઇન્ડિયા મારફતે અમે લાખો આકાંક્ષીઓને પ્રગતિ કરવાની પાંખો આપી છે. અમારા પ્રયાસો અપાર ઉત્સાહ સાથે ગરીબ અને વંચિત વર્ગના લોકોના જીવનની ગુણવત્તા સુધારવાના અને પરિવર્તન લાવવાના છે.”
પ્રધાનમંત્રીએ ઔરંગાબાદ રેલવે અકસ્માતમાં લોકોના મૃત્યુ પર દુઃખ પ્રકટ કર્યું

પ્રધાનમંત્રી શ્રી નરેન્દ્ર મોદીએ મહારાષ્ટ્રમાં ઔરંગાબાદમાં રેલવે અકસ્માતમાં લોકોના મૃત્યુ પર દુઃખ અને શોકની લાગણી વ્યક્ત કરી છે. પ્રધાનમંત્રીએ જણાવ્યું હતું કે, “મહારાષ્ટ્રના ઔરંગાબાદમાં રેલવે દુર્ઘટનાના કારણે લોકોના મૃત્યુથી દુઃખી છું. મેં રેલવે મંત્રી શ્રી પિયૂષ ગોયલ સાથે વાત કરી છે અને તેઓ સ્થિતિ પર બારીક નજર રાખી રહ્યાં છે. તમામ મદદ પ્રદાન કરવામાં આવે છે.”
પ્રધાનમંત્રીએ કહ્યું કે જલ-શક્તિ અભિયાન લોકોની ભાગીદારીની મદદથી ઝડપી અને સફળ પગલાં લઈ રહ્યું છે

જલ શક્તિ અભિયાન મન કી બાતમાં આજે પ્રધાનમંત્રી શ્રી નરેન્દ્ર મોદીએ કહ્યું કે જલ શક્તિ અભિયાન લોકભાગીદારીની મદદથી ઝડપી અને સફળ પગલાં લઈ રહ્યું છે. તેમણે દેશના દરેક વિસ્તારમાં ચાલી રહેલા કેટલાક વિસ્તૃત અને નવીન જળસંચયના પ્રયાસો અંગે વાત કરી હતી. રાજસ્થાનના જાલોર જિલ્લા વિશે ઉલ્લેખ કરતાં તેમણે કહ્યું, “ત્યાં બે ઐતિહાસિક કુવાઓ કચરો અને ગંદા પાણીનાં ભંડારમાં ફેરવાઈ ગયા હતા. પરંતુ એક સારા દિવસે ભદ્રાયન અને થાણાવાલા પંચાયતોના સેંકડો લોકોએ જલ શક્તિ અભિયાન અંતર્ગત તેને કાયાકલ્પ કરવાનો સંકલ્પ લીધો હતો. વરસાદ પૂર્વે, લોકો કુવામાં એકત્રિત થયેલું ગંદુ પાણી, કચરો અને કાદવ સાફ કરવાની કામગીરીમાં લાગી ગયા. આ અભિયાન માટે, કેટલાક લોકોએ દાન આપ્યું હતું; બીજા કેટલાક લોકએ શ્રમદાન કરી પરસેવો પાડ્યો. આ પગલાંઓને પરિણામે આ કુવા હવે તેમની જીવાદોરી બની ગયા છે. તેવી જ રીતે ઉત્તરપ્રદેશનાં બારાબંકીમાં સારાહી તળાવ ગામ લોકોના સામૂહિક પ્રયત્નોથી જીવંત થયું છે. લોક ભાગીદારીનું બીજું ઉદાહરણ ઉત્તરાખંડમાં અલ્મોરા-હલ્દાની હાઇવે પાસેનું સ્યૂનરાકોટ ગામ છે. અહીંના લોકોએ તેમના ગામમાં પાણી પહોંચે તે સુનિશ્ચિત કરવા માટે પોતે જ જવાબદારી ઉપાડી લીધી. લોકોએ પૈસા એકઠા કર્યા, શ્રમદાન કર્યું. ગામ સુધી એક પાઇપ નાખવામાં આવી હતી અને એક પમ્પિંગ સ્ટેશન બનાવવામાં આવ્યું હતું. આમ પાણીની વર્ષો જૂની સમસ્યાનું સમાધાન થઈ ગયું. પ્રધાનમંત્રીએ સૌને વિનંતી કરી કે #
ઈન્ડિયન સ્પેસ રિસર્ચ ઓર્ગેનાઈઝેશન (ઈસરો) અને જાપાનીઝ એરોસ્પેસ એક્સ્પ્લોરેશન એજન્સી (જાક્સા) વચ્ચેના અંતરિક્ષ ક્ષેત્રે સહકાર માટેના એમઓયુ અંગે જાણકારી મેળવી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળને 11મી નવેમ્બર, 2016ના રોજ ટોક્યોમાં હસ્તાક્ષર કરાયેલા ઈન્ડિયન સ્પેસ રિસર્ચ ઓર્ગેનાઈઝેશન (ઈસરો) અને જાપાનીઝ એરોસ્પેસ એક્સ્પ્લોરેશન એજન્સી (જાક્સા) વચ્ચેના અંતરિક્ષ ક્ષેત્રના સહકાર અંગેના સમજૂતી કરાર અંગે જાણકારી આપવામાં આવી હતી. આ સમજૂતી કરારનો હેતુ સંશોધનમાં ભાવિ સહકારી પ્રવૃત્તિઓને આગળ ધપાવવાનો અને અંતરિક્ષનો ઉપયોગ પ્રત્યેક દેશ અને તેની આંતરરાષ્ટ્રીય જવાબદારીઓને ધ્યાનમાં રાખીને કાયદા અને નિયમનો અનુસાર ફક્ત શાંતિપૂર્ણ હેતુઓ માટે કરવાનો છે. આ સમજૂતી કરારને પગલે અર્થ ઓબ્ઝર્વેશન, સેટેલાઈટ કોમ્યુનિકેશન અને નેવિગેશન, એક્સ્પ્લોરેશન અને સ્પેસ સાયન્સીઝ, સ્પેસ સિસ્ટમ્સ અને સ્પેસ ટેકનોલોજીના ક્ષેત્રે સંશોધન અને વિકાસ તેમજ અંતરિક્ષ ઉદ્યોગને પ્રોત્સાહન આપવા સહિત અંતરિક્ષ વિજ્ઞાન ટેકનોલોજી અને એપ્લિકેશન્સના વિવિધ ક્ષેત્રોમાં સહકાર આગળ વધારવામાં આવશે. આ સમજૂતી હેઠળ ઈસરો અને જાક્સા, કોઈ લેખિત નિર્ણય ન લે ત્યાં સુધી પોતપોતાની પ્રવૃત્તિઓના ખર્ચ ભોગવશે. સમજૂતી કરાર હેઠળ પોતપોતાની ભૂમિકા અને પ્રવૃત્તિઓને નિભાવવાની ક્ષમતા તેમજ તેને સંબંધિત સ્વતંત્ર વ્યવસ્થા બંનેની પોતપોતાની ભંડોળની પ્રક્રિયાઓ, યોગ્ય ભંડોળની ઉપલબ્ધિ અને પોતાના દેશના કાયદાઓ પર નિર્ભર રહેશે. સમજૂતી કરારનું માળખું માનવતાના લાભ માટે અંતરિક્ષ ટેકનોલોજીના ઉપયોગના ક્ષેત્રે સંયુક્ત પ્રવૃત્તિ આધારિત રહેશે. આમ, દેશના તમામ વર્ગો અને પ્રદેશોને તેનો લાભ મળશે. પશ્ચાદ્ભૂમિકાઃ ભારત અને જાપાન પાંચ દાયકાથી પણ વધુ ગાળાથી અંતરિક્ષ ક્ષેત્રે સહકાર ધરાવે છે અને બંને દેશોએ એટમોસ્ફેરિક સ્ટડી, ઓબ્ઝર્વેશન ઑફ યુનિવર્સ અને રિમોટ સેન્સિંગમાં વૈજ્ઞાનિક સંશોધન અંગે અભ્યાસો હાથ ધર્યા હતા. વર્ષ 2003માં જાક્સાની રચનાને પગલે અંતરિક્ષ અવકાશના ક્ષેત્રે વધુ સહકારની સંભાવનાઓ ધ્યાન પર લેવા માટેની ગોઠવણ અંગે ઈસરો / અંતરિક્ષ વિભાગ (ડીઓએસ) અને જાક્સા વચ્ચે ઓક્ટોબર, 2005માં હસ્તાક્ષર થયા હતા. એને પગલે, બંને સંસ્થાઓ ચંદ્ર પર સંશોધન, સેટેલાઈટ નેવિગેશન, એક્સ-રે એસ્ટ્રોનોમી અને એશિયા પેસિફિક રિજિયોનલ સ્પેસ એજન્સી ફોરમ (એપીઆરએસએએફ) સંબંધિત સહકાર અંગેના દસ્તાવેજો પર હસ્તાક્ષર કર્યાં હતાં. 5મી એપ્રિલ, 2016ના રોજ નવી દિલ્હી ખાતે યોજાયેલી ઈસરો-જાક્સાની દ્વિપક્ષીય બેઠક દરમિયાન બંને પક્ષો ઈસરો અને જાક્સા વચ્ચે અંતરિક્ષ ક્ષેત્રમાં સહકાર અંગે નવા સમજૂતી કરારના મુસદ્દો તૈયાર કર્યો હતો અને 11મી નવેમ્બર, 2016ના રોજ ટોક્યો ખાતે પ્રધાનમંત્રી શ્રીની જાપાનની મુલાકાત દરમિયાન તેના પર હસ્તાક્ષર કરવામાં આવ્યા હતા.
પ્રધાનમંત્રી મોદી અને યુનાઇટેડ કિંગડમના પ્રધાનમંત્રી શ્રી બૉરિસ જ્હૉનસન વચ્ચે ટેલિફોનિક વાતચીત

પ્રધાનમંત્રી શ્રી નરેન્દ્ર મોદીએ તાજેતરમાં પૂર્ણ થયેલી ચૂંટણીમાં જીત મેળવવા બદલ યુનાઇટેડ કિંગડમ (યુકે)ના પ્રધાનમંત્રી શ્રી બૉરિસ જ્હૉનસનને ટેલિફોન પર અભિનંદન પાઠવ્યા હતાં. પ્રધાનમંત્રીએ શ્રી જ્હૉનસનને સંદેશ આપ્યો હતો કે યુનાઇટેડ કિંગડમના પ્રધાનમંત્રી તરીકે તેમનું ફરીથી ચૂંટાવું એ તેમનામાં અને કન્ઝર્વેટિવ પાર્ટીમાં યુકેના લોકોના વિશ્વાસને દર્શાવે છે. ભારતના લોકો અને પોતાના વતી શુભેચ્છાઓ પાઠવતા પ્રધાનમંત્રી વિશ્વાસ વ્યક્ત કર્યો કે તેમના સક્ષમ નેતૃત્વ હેઠળ ભારત અને યુકે વચ્ચે વ્યૂહાત્મક ભાગીદારી વધુ મજબૂત બનશે. શ્રી બૉરિસ જ્હૉનસને શુભેચ્છાઓ બદલ પ્રધાનમંત્રી મોદીનો આભાર માન્યો હતો. તેમણે ભારત-યુકેનાં સંબંધોને વધુ મજબૂત બનાવવાની પ્રતિબદ્ધતા પણ વ્યક્ત કરી હતી. પ્રધાનમંત્રીએ શ્રી જ્હૉનસનને વહેલીતકે ભારત આવવાનું આમંત્રણ આપ્યું હતું અને શ્રી જ્હૉનસને તેમના આમંત્રણનો સહર્ષ સ્વીકાર કર્યો હતો.
વિકલાંગતા ધરાવતી વ્યક્તિઓના આંતરરાષ્ટ્રીય દિવસ પર પ્રધાનમંત્રીએ દિવ્યાંગોના મનોબળને બિરદાવ્યું

પ્રધાનમંત્રી શ્રી નરેન્દ્ર મોદીએ વિકલાંગતા ધરાવતા વ્યક્તિઓના આંતરરાષ્ટ્રીય દિવસ પર આપણા દિવ્યાંગોના દ્રઢ મનોબળને સલામી આપી હતી અને તેમને જીવનમાં સફળતા મળે તેવી શુભેચ્છા પાઠવી હતી. પ્રધાનમંત્રીએ કહ્યું હતું કે, “વિકલાંગતા ધરાવતી વ્યક્તિઓના આંતરરાષ્ટ્રીય દિવસ પર હું આપણા દિવ્યાંગ ભાઈઓ અને બહેનોના મજબૂત મનોબળને સલામ કરું છું અને તેમને જીવનમાં સફળતા મળે તેવી શુભેચ્છા પાઠવું છું. ચાલો આપણે આપણા પ્રયાસોમાં નવસંચાર કરીએ તથા સુલભતા અને સમાનતા ધરાવતા રાષ્ટ્રનું નિર્માણ કરીએ.”  3, 2016 >
પ્રધાનમંત્રી આવતીકાલે ‘રાષ્ટ્રીય શિક્ષણ નીતિ હેઠળ ઉચ્ચ શિક્ષણમાં પરિવર્તનકારી સુધારાઓ પર કોન્કલેવ’ માં ઉદ્ઘાટન સંબોધન કરશે

પ્રધાનમંત્રી શ્રી નરેન્દ્ર મોદી આવતીકાલે 7 ઓગસ્ટ, 2020ના વિડિયો કોન્ફરન્સના માધ્યમથી ‘રાષ્ટ્રીય શિક્ષણ નીતિ હેઠળ ઉચ્ચ શિક્ષણમાં પરિવર્તનકારી સુધારાઓ વિશે કોન્કલેવ’ માં ઉદ્ઘાટન સંબોધન કરશે. આ કોન્કલેવનું આયોજન માનવ સંસાધન વિકાસ મંત્રાલય અને વિશ્વવિદ્યાલય અનુદાન આયોગ દ્વારા કરવામાં આવી રહ્યું છે. આ કોન્કલેવમાં રાષ્ટ્રીય શિક્ષણ નીતિ, 2020 હેઠળ આવરી લેવામાં આવેલ શિક્ષણના મહત્ત્વપૂર્ણ પાસાઓ જેમ કે, સાકલ્યવાદી, બહુભાષીય અને ભાવિ શિક્ષણ, ગુણવત્તા સંશોધન, અને શિક્ષણની સારી પહોંચ માટે તકનીકીનો સમાન ઉપયોગ પર સમર્પિત સત્રો હશે. આ કાર્યક્રમમાં કેન્દ્રીય માનવ સંસાધન વિકાસ મંત્રી શ્રી રમેશ પોખરિયાલ, રાજ્ય કક્ષાના કેન્દ્રીય માનવ સંસાધન વિકાસ મંત્રી શ્રી સંજય ધોત્રે પણ ભાગ લેશે. રાષ્ટ્રીય શિક્ષણ નીતિના વિવિધ પાસાઓ પર અધ્યક્ષ અને સભ્યો, એનઇપી મુસદ્દા સમિતિ તેમજ પ્રખ્યાત શિક્ષણવિદો / વૈજ્ઞાનિકો સહિત અનેક મહાનુભાવો ચર્ચા કરશે. કાર્યક્રમમાં યુનિવર્સિટીઓના કુલપતિઓ, સંસ્થાઓના નિદેશક અને કોલેજોના આચાર્યો અને અન્ય હોદ્દેદારો ભાગ લેશે. આ પ્રોગ્રામનું જીવંત પ્રસારણ કરવામાં આવશે: એમએચઆરડી ફેસબુક પેજ : https://www.facebook.com/
પ્રધાનમંત્રીએ પેરાલિમ્પિક્સ ગેમ્સમાં જેવલિન થ્રોમાં સુવર્ણ ચંદ્રક જીતવા બદલ સુમિત અંતિલને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સુમિત અંતિલને ટોક્યોમાં પેરાલિમ્પિક્સ ગેમ્સમાં જેવલિન થ્રોમાં સુવર્ણ ચંદ્રક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "આપણા એથ્લેટ્સ #
મંત્રીમંડળે પોલીસ દળનાં આધુનિકીકરણની યોજનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે વર્ષ 2017-18થી વર્ષ 2019-20 માટે “પોલીસ દળનાં આધુનિકીકરણ (એમપીએફ)”ની મૂળ યોજનાનાં અમલીકરણ માટે મંજૂરી આપી છે. ત્રણ વર્ષનો સમયગાળો ધરાવતી આ યોજના માટે રૂ. 25,060 કરોડનો ખર્ચ થશે, જેમાં કેન્દ્ર સરકાર રૂ. 18,636 કરોડનું વહન કરશે અને રાજ્ય સરકારો રૂ. 6,424 કરોડનું વહન કરશે. શ્રેષ્ઠ ખાસિયતો: • આંતરિક સુરક્ષા, કાયદો અને વ્યવસ્થા, મહિલા સુરક્ષા, આધુનિક શસ્ત્રસરંજામની ઉપલબ્ધતા, પોલીસ દળની અવરજવર, લોજિસ્ટિક્સ સપોર્ટ, હેલિકોપ્ટર્સ હાયર કરવા, પોલીસ વાયરલેસ અપગ્રેડ કરવા, રાષ્ટ્રીય ઉપગ્રહ નેટવર્ક, સીસીટીએનએસ પ્રોજેક્ટ, ઇ-પ્રિઝોન પ્રોજેક્ટ વગેરે માટે વિશેષ જોગવાઈ. • મૂળ યોજના હેઠળ જમ્મુ અને કાશ્મીર, ઉત્તર પૂર્વનાં રાજ્યો તથા નક્સલવાદ પીડિત રાજ્યો સાથે સંબંધિત આંતરિક સુરક્ષા માટે રૂ. 10,132 કરોડનું કેન્દ્રિય બજેટ અંકિત કરવામાં આવ્યું • નક્સલવાદથી પીડિત 35 જિલ્લાઓ માટે વિશેષ કેન્દ્રિય સહાય (એસસીએ)ની યોજના પ્રસ્તુત કરવામાં આવી, જે માટે રૂ. 3,000 કરોડનું બજેટ ફાળવવામાં આવશે, જેનો ઉદ્દેશ આ જિલ્લાઓમાં અપૂરતાં વિકાસની સમસ્યાનું સમાધાન કરવાનો છે. • પોલીસ માળખાને સુધારવા, તાલીમ સંસ્થાઓ, તપાસ સુવિધાઓ વગેરે માટે ઉત્તરપૂર્વનાં રાજ્યોમાં રૂ. 100 કરોડનું બજેટ અંકિત કરવામાં આવ્યું છે. • આ યોજનાનો અમલ નક્સલવાદ પીડિત વિસ્તારો, જમ્મુ-કાશ્મીર અને ઉત્તર પૂર્વ જેવા વિવિધ વિસ્તારોમાં પડકારોનનો અસરકારક રીતે સામનો કરવા અને વિકાસલક્ષી કામગીરી હાથ ધરવા સરકારની ક્ષમતા વધારશે, જેનાથી આ વિસ્તારોમાં જીવનની ગુણવત્તા વધશે તથા સાથે સાથે આ પડકારોનો અસરકારક રીતે સામનો કરવામાં મદદ મળશે. • નવી પહેલો પોલીસ માળખાને અપગ્રેડ કરવા, ફોરેન્સિક સાયન્સ પ્રયોગશાળાઓ, સંસ્થાઓ અને તેમની પાસે ઉપલબ્ધ ઉપકરણને સુધારવા રાજ્યોને મદદ કરવા પ્રસ્તુત કરવામાં આવી છે, જેથી અપરાધિક ન્યાય વ્યવસ્થામાં રહેલી મહત્ત્વપૂર્ણ ખામીઓ દૂર થશે. પોલીસ સ્ટેશનોને અપરાધ અને અપરાધિક રેકોર્ડનો રાષ્ટ્રીય ડેટા બેઝ સ્થાપિત કરવા સંકલિત કરવામાં આવશે. તે જેલ, ફોરેન્સિક સાયન્સ પ્રયોગશાળાઓ અને પ્રોસીક્યુશન ઓફિસ જેવી અપરાધિક ન્યાય વ્યવસ્થાનાં અન્ય આધારસ્તંભોને જોડશે. • મૂળ યોજનામાં અમરાવતીમાં અત્યાધુનિક ફોરેન્સિક સાયન્સ લેબોરેટરી સ્થાપિત કરવા માટે પ્રદાન કરવામાં આવશે તથા જયપુરમાં સરદાર પટેલ ગ્લોબલ સેન્ટર ફોર સીક્યોરિટી, કાઉન્ટર ટેરરિઝમ એન્ડ એન્ટિ ઇન્સર્જન્સી તથા ગાંધીનગરમાં ગુજરાત ફોરેન્સિક સાયન્સ યુનિવર્સિટી સ્થાપિત કરવા માટેની પણ જોગવાઈ છે. મૂળ યોજના “પોલીસ દળનું આધુનિકીકરણ” લાંબા ગાળે કેન્દ્ર અને રાજ્યનાં પોલીસ દળોને આધુનિક બનાવીને તેમની ક્ષમતા અને કાર્યદક્ષતા વધારશે.
પ્રધાનમંત્રીએ પીએમ ગતિ શક્તિનો આરંભ કર્યો

પ્રધાનમંત્રી શ્રી નરેન્દ્ર મોદીએ આજે મલ્ટિ-મોડલ કનેક્ટિવિટી માટે રાષ્ટ્રીય માસ્ટર પ્લાન – પીએમ ગતિ શક્તિનો આરંભ કર્યો હતો. આ પ્રસંગે તેમણે પ્રગતિ મેદાનમાં નવનિર્મિત પ્રદર્શન પરિસંકુલનું પણ ઉદ્ઘાટન કર્યું હતું. કેન્દ્રીય મંત્રી શ્રી નીતિન ગડકરી, શ્રી પીયૂષ ગોયલ, શ્રી હરદીપ સિંહ પુરી, શ્રી સર્બાનંદ સોનોવાલ, શ્રી જ્યોતિરાદિત્ય સિંધિયા અને શ્રી અશ્વિની વૈષ્ણવ, શ્રી આર કે સિંહ તેમજ મુખ્યમંત્રીઓ, લેફ્ટનન્ટ ગવર્નરો, રાજ્ય મંત્રીઓ, પ્રતિષ્ઠિત ઉદ્યોગપતિઓ આ પ્રસંગે ઉપસ્થિત રહ્યા હતા. ઉદ્યોગજગત તરફથી, આદિત્ય બિરલા ગ્રુપના ચેરમેન શ્રી કુમાર મંગલમ બિરલા, ટ્રેક્ટર્સ એન્ડ ફાર્મ ઇક્વિપમેન્ટ્સના …
પ્રધાનમંત્રીએ ભારત અને જાપાન વચ્ચેના વાઇબ્રન્ટ સંબંધો પર એક અભિપ્રાય લખ્યો

પ્રધાનમંત્રી શ્રી નરેન્દ્ર મોદીએ સ્થાનિક જાપાની પેપરમાં એક ઓપ–એડ લખ્યો છે. શ્રી મોદી જાપાનની સત્તાવાર મુલાકાતે છે. પ્રધાનમંત્રીએ ટ્વીટ કર્યું; "ભારત અને જાપાન વચ્ચેના વાઇબ્રન્ટ સંબંધો પર એક ઓપ–એડ લખી. આપણી શાંતિ, સ્થિરતા અને સમૃદ્ધિ માટેની ભાગીદારી છે. હું અમારી વિશેષ મિત્રતાની સફરને શોધી રહ્યો છું જે 70 ગૌરવપૂર્ણ વર્ષ પૂર્ણ કરે છે. @
પ્રધાનમંત્રી શ્રીએ યાત્રાધામોને સ્વચ્છ રાખવાની ભક્તોની ભાવનાની પ્રશંસા કરી

પ્રધાનમંત્રી શ્રીએ શ્રદ્ધાળુઓમાં પૂજા સ્થાનોને સ્વચ્છ રાખવાની વધતી જતી ભાવનાની પ્રશંસા કરી છે. પ્રધાનમંત્રી શ્રી ઉત્તરાખંડના મુખ્યમંત્રી શ્રી પુષ્કર સિંહ ધામીના ટ્વીટ થ્રેડ પર પ્રતિક્રિયા આપી રહ્યા હતા જ્યાં મુખ્યમંત્રીએ આપણા ધાર્મિક આસ્થાના સ્થળોને સ્વચ્છ રાખવાના પ્રધાનમંત્રી શ્રીના મન કી બાત કાર્યક્રમમાં કરાયેલા આહ્વાનના જવાબમાં શ્રદ્ધાળુઓ દ્વારા યાત્રાધામોની સફાઈ કરવાની ઘટનાઓ વર્ણવી હતી. પ્રધાનમંત્રી શ્રીએ ટ્વીટ કર્યું: ભક્તોની આ ભાવના તીર્થસ્થળોની સ્વચ્છતા માટે સૌને પ્રેરણા આપશે.
પ્રધાનમંત્રીએ સશક્ત જૂથો સાથે બેઠક યોજીને કોવિડની પરિસ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીએ દેશના વિવિધ સશક્ત જૂથો સાથે વીડિયો કોન્ફરન્સ દ્વારા દેશમાં કોરોનાની પ્રવર્તમાન પરિસ્થિતિની સમીક્ષા કરી હતી. અર્થતંત્ર અને કલ્યાણ અંગેના આ ઉચ્ચ સ્તરીય જૂથે પ્રધાનમંત્રી ગરીબ કલ્યાણ યોજનાના વિસ્તરણ જેવા હાથ ધરાયેલા પગલા અંગે પ્રધાનમંત્રી શ્રી મોદીને માહિતગાર કર્યા હતા અને પ્રેઝન્ટેશન રજૂ કર્યું હતું. એવી પણ ચર્ચા થઈ હતી કે એક રાષ્ટ્ર એક રેશન કાર્ડની પહેલને કારણે વધુ ને વધુ લોકોને મદદ મળી રહી છે. આ ઉપરાંત કોરોના માટેના આરોગ્ય કર્મચારીઓની વીમા યોજના છ મહિના માટે લંબાવવામાં આવી છે. ગરીબ વર્ગને કોઈ પણ વિલંબ વિના વિના મૂલ્ય ખાદ્ય અને અનાજ મળી રહે તે માટે વિવિધ રાજ્ય સરકાર સાથે સંકલન સાધીને કામગીરી હાથ ધરવા પ્રધાનમંત્રીએ કેન્દ્ર સરકારને આદેશ આપ્યા હતા. પ્રધાનમંત્રીએ એમ પણ જણાવ્યું હતું કે પડતર રહેલા વીમાના દાવાના સેટલમેન્ટને ઝડપી બનાવવા પગલાં ભરવા જોઇએ જેથી મૃતકોના વારસદારોને સમયસર આ યોજનાનો લાભ મળી શકે. કોરોનાની મહામારીને અંકુશમાં લેવા માટે પગલા ભરવા માટે વિવિધ સલાહકાર જૂથે સૂચવેલા પગલાને આધારે આ જૂથે પુરવઠો તથા લોજિસ્ટિકની આપૂર્તિ અંગે પ્રધાનમંત્રી સમક્ષ પ્રેઝન્ટેશન રજૂ કર્યું હતું. પુરવઠાનો સ્રોત સતત વહેતો રહે અને આ હિલચાલ એકીકૃત થઈ શકે તે માટે પ્રધાનમંત્રીએ અધિકારીઓને સૂચનો કર્યા હતા. ખાનગી ક્ષેત્રો, એનજીઓ અને આંતરરાષ્ટ્રીય સંગઠનો સાથે સંકલન સાથે કામ કરી રહેલા સશક્ત જૂથે હાલમાં સરકાર કેવી રીતે ખાનગી ક્ષેત્રો, એનજીઓ અને આંતરરાષ્ટ્રીય સંગઠનો સાથે કામ કરી રહી છે તે અંગે પણ પ્રધાનમંત્રી શ્રી નરેન્દ્ર મોદીને માહિતગાર કર્યા હતા. સમાજના સ્વંયસેવકોનો વિશેષ કામગીરી ન હોય તેવા આરોગ્ય ક્ષેત્રના કાર્યોમાં કેવી રીતે ઉપયોગ કરી શકાય તેની શક્યતા ચકાસવા માટે પ્રધાનમંત્રીએ આ અધિકારીઓને નિર્દેશ કર્યા હતા. એવી પણ ચર્ચા થઈ હતી કે વિવિધ પક્ષકારો સાથે કમ્યુનિકેશન માટે કડી સ્થાપવા માટે એનજીઓની મદદ લઈ શકાય. હોમ કોરોન્ટાઈન થયેલા લોકો સાથે સંપર્ક સાધવા માટે લશ્કરના ભૂતપૂર્વ જવાનોનો કોલ સેન્ટરની સેવા માટે પણ ઉપયોગ કરવાના પ્રધાનમંત્રીએ નિર્દેશ આપ્યા હતા.